# Vanagas

Adomas Mickevičius

# Adomas Mickevičius. Krymo sonetai. Vanagas[1]. tłum. Motiejus Gustaitis

> Utwór opracowany został w ramach projektu Wolne Lektury przez fundację Wolne Lektury.

> Ant Kikineiso viršūnės

Bėdinas[2] vanagėlis! Jį audra pastvėrė
Ir į svetimą šalį toli nugabeno;
Su vėtromis kovodams, čionai atplazdeno,
Tarp žmonių ant šio stiebo sparnelius pasvėrė.

Nurimk! Čia piktoms rankoms tavęs neapspęsti!
Tikras tarsi ant miško šakos betupėtų.
Jisai svečias, Giovanna — kas svečią nudėtų,
Jeigu mariomis plaukia, tebijos[3] paskęsti.

Atmink mano, atminki savo prityrimą[4];
Tu gyvenimo marėj[5] — jau mačius baidyklių[6],
Ir mane audra trėmė į klastus vilyklių[7].

Kam tie meilūs žodeliai vilbina[8] likimą?
Būdama pavojinga[9], dar ieškai mąsyklių[10]…

Vanagas — Tarp likusiųjų Mickevičiaus literatiškų palaikų p. Libravičius surado soneto „Jastrząb” variantą (sk. Pamiętnik Tow. flit. im. A. Mickiewicza, t. V p. 306), kuris tapo pirmą kartą atspaudintas pilnoje Paryžiaus laidoje Mickevičiaus veikalų (1860–1861). Kadangi šitas sonetas Mošinskio Albume užvardintas „Jastrząb — na wysokošci Kikii“, tai yra priskaitomas prie Krymo Sonetų ir greta su jaisiais spaudinamas. Sonetą „Jastrząb” galima laikyti neužbaigtu, nes turi tiktai 13 eilučių; ale jogiai mintis jame pilnai užbaigta, tai priderėtų jį priskirti veikiaus prie rūšies sonetų, vadinamųjų „sonnets acephale* ou tronques”. (Welti Geschichte des Sonettes in der deutschen Dichtung. Leipzig, 1884 p. 134). Sonete „Jastrząb” Mickevičius palygina savo nelaimingą, kaipo ištremtinio, likimą su likimu vanago, kurį audra, pastvėrus, metė į tolimą šalį; ten jis prieglaudos ieško ant laivinio pratieso. Plg. A. Puškino „Узник” (1822). „Giovannal”, apie kurią poetas mini šiame sonete, yra ne kas kita, kaip ponia Sobanskienė (sk. Wilhelm Bruchnalski. Dzieła A. Mickiewicza, wydanie Towarz. Literack. Lwów, 1900, „Wstęp” p. 12). [przypis redakcyjny]

Bėdinas — vargšas. [przypis edytorski]

tebijos — dabar: tebijo. [przypis edytorski]

prityrimą — patirtį. [przypis edytorski]

marėj — jūroje. [przypis edytorski]

baidyklių — šmėklų. [przypis edytorski]

vilyklių — vilionių. [przypis edytorski]

vilbina — traukia viliojant. [przypis edytorski]

Būdama pavojinga — čia: būdama pavojuje. [przypis edytorski]

dar ieškai mąsyklių — čia: kitiems spendi spąstus. [przypis edytorski]